**Kontrollküsimused õppeaia rajamisel**

* Milline on õppeaia kontseptsioon?
* Millised on õppeaia eesmärgid, mida seal teha soovitakse, millel on rõhk, millised on läbivad põhimõtted, millele toetuda valikute tegemisel?
* Millised on õppeaeda soodustavad ja toetavad tegurid teie asutuses?
* Millised on võimalikud takistused ja probleemid õppeaia rajamisel ja pidamisel?
* Millised on olemasolevad võimalused ruumilises mõttes? Mis on juba olemas? Mida on juba tehtud?
* Kus ja mis mahus õppeaiaga alustada, kuhu soovitakse liikuda edasi?
* Kuidas on lahendatud hoonete lähiümbruse haljastus ja kujundus?
* Kuidas on lahendatud kogu teie kasutuses oleva territooriumi haljastus ja kujundus?
* Milline on hoone hommiku-, lõuna- ja õhtupäikese poolsete külgede taimestik?
* Kas on olemas olemasoleva haljastuse plaan, olemasolevate taimede nimekiri?
* Kui palju on juba olemas maitse- või toidutaimi, viljapuid ja marjapõõsaid?
* Kas ja kuhu sobituksid peenrad toidu- ja maitsetaimedega?
* Kes omab ja hooldab territooriumi ja kellega peaks aiaga seotud soovitud muudatused kooskõlastama?
* Millised on kohalikud kehtivad heakorra eeskirjad ja regulatsioonid, mis puudutavad niitmise nõudeid ja kompostimist?
* Kas teie asutuses juba toimub mingil kombel kompostimist?
* Mis tüüpi kompostikaste juba kasutatakse?
* Kuhu liiguvad territooriumil niidetud rohi, puulehed, oksad, õpilaste söödud puuviljade jäägid? Kas neid oleks võimalik õppe eesmärgil (rohkem) kasutada?
* Milliseid kompostimise võimalusi teie asutuses oleks mõeldav veel kasutada?
* Kust saada kastmisvett?
* Kas on olemas või saaks luua vihmavee kogumise võimalusi? Kuidas?
* Kus on kraanist/voolikust/tiigist vee võtmise võimalusi?
* Kui mugav ja ohutu on kastmisvee võtmine?
* Kas on olemas piirdeaed?
* Kas olemasolevat piirdeaeda saaks ka kasutada toestust vajavate taimede kasvatamiseks mingis lõigus?
* Sihtrühm – kellele ja kellega õppeaeda luuakse ja kasutatakse?
* Kuidas kaasata erinevas vanuses õpilasi planeerimisse, aia rajamisse ja milliseid tegevusi tehakse koos õpilastega?
* Millised aiatarbed, vahendeid on juba olemas ja mida on vaja juurde hankida?
* Kuidas ja kus tööriistu ja vahendeid hoiustada?
* Milliseid peenraid teha?
* Kust hankida mulda?
* Milliseid taimi soovitakse kasvatada?
* Kuidas ja kust hankida seemned ja istikud?
* Milline on õppeaia meeskond? Kes ja mida teeb?
* Kuidas jaguneb vastutus ja kes on kaasatud planeerimisse, eelarve koostamisse ja vajadusel toetuste hankimisse (ja sellega seotud aruandlusesse)?
* Kes on eestvedajad?
* Kui suur osa asutuse kollektiivist soovib (ja mis määral) ettevõtmises osaleda?
* Kuidas on motiveeritud ja kaasatud õpilased?
* Kas ja mil määral saaks kaasata lapsevanemaid?
* Kes ja millal tegeleb praktiliste töödega?
* Kui suur on eelarve, millised on kulud?
* Kust leida rahalise toetuse võimalusi?
* Millist nõu, abi koolitusi vm oleks vaja?
* Millised on rahaliste toetuste võimalused?
* Kuidas jäädvustada õppeaia tegevusi?
* Kuidas korraldada hooldust puhkuste ajal suvel?